Paltusai

Paltusai – žuvys, priklausančios rombinių plekšnių (Bothidae) ir plekšninių (Pleuronectidae) šeimoms. Paplitę Atlanto ir Ramiojo vandenyno šiaurinėje dalyje.

Kūnas pailgesnis negu kitų plekšninių, kaukolė ne tokia asimetriška. Paltusai užauga labai stambūs – iki 5 m ilgio, sveria iki 300 kg (atlantinis paltusas). Gyvena prie vandenyno dugno, iki 1600 m gylio. Vislumas 1–3,5 mln. ikrų. Plėšrūs, minta kitomis žuvimis, krabais.

Paltusai – svarbus verslinės žvejybos objektas. Žuvienoje gausu baltymų, fosforo, seleno, vitamino D, B grupės vitaminų.USDA Database entry  Paltusai parduodami daugiausia kaip filė, valgomi virti, kepti, rečiau rūkyti. Žvejojami daugiausia Aliaskoje, Kanadoje, Grenlandijoje, Rusijos Tolimuosiuose Rytuose.


 Rūšys 
 kairiaakiai paltusai (Hippoglossina)
 dėmėtasis kairiaakis paltusas (Hippoglossina bollmani)
 Peru kairiaakis paltusas (Hippoglossina macrops)
 strėliadančiai paltusai (Atheresthes)
 amerikinis strėliadantis paltusas (Atheresthes stomias)
 azijinis strėliadantis paltusas (Atheresthes evermanni)
 paprastieji paltusai (Hippoglossus)
 atlantinis paltusas (Hippoglossus hippoglossus)
 Ramiojo vandenyno paltusas (Hippoglossus stenolepis)
 juodieji paltusai (Reinhardtius)
 juodasis paltusas (Reinhardtius hippoglossoides)
 paltusai verasperiai (Verasper)
 dėmėtasis paltusas (Verasper variegatus)
 dryžapelekis paltusas (Verasper moseri)

 Šaltiniai 

Kategorija:Plekšniažuvės